טארה וסטאובר

טארה וסטאובר (באנגלית: Tara Westover; נולדה ב-27–29 בספטמבר 1986) היא סופרת אמריקאית בסוגת ספרי הזיכרונות, מסאית והיסטוריונית. ספר הזכרונות שלה "Educated", ("משכילה"; יצא לאור בשנת 2018, ראה אור בישראל בשנת 2020 בהוצאת שוקן) הופיע ברשימת רבי המכר של הניו יורק טיימס והיה בין המועמדים הסופיים למספר פרסים לאומיים, כולל פרס לוס אנג'לס טיימס, פרס ז'אן סטיין (אנ') של PEN אמריקה (אנ') ושני פרסים מטעם חוג מבקרי הספרים הלאומי. הניו יורק טיימס כינה את "משכילה" "אחד מעשרת הספרים הטובים ביותר לשנת 2018", ובקטע שכתב ביל גייטס, נבחרה וסטאובר על ידי המגזין טיים לאחת ממאה האנשים המשפיעים ביותר ב-2019. וסטאובר הייתה הצעירה מבין שבעה ילדים שנולדו בקליפטון, איידהו (עיירה בת 259 תושבים) להוריה ג'ין ופיי וסטאובר (שמותיהם, כפי שמופיעים ב"משכילה", הם שמות בדויים), מורמונים בדתם. הוריה נהגו באורח חיים הישרדותי וחשדו ברופאים, בתי חולים, בתי ספר ציבוריים והממשל הפדרלי. כתוצאה מכך, וסטאובר נולדה בבית על ידי מיילדת, מעולם לא ביקרה אצל רופא או אחות ולא קיבלה תעודת לידה עד גיל תשע. האידאולוגיה של אביה אסרה על כל התערבות רפואית או תרופתית. וסטאובר ואחיה לא נלקחו לרופא גם כשנפגעו פגיעות קשות בתאונות דרכים ובעבודה בחצר הגרוטאות של אביהן. הילדים טופלו בבית על ידי אמם שחקרה צמחי מרפא ושיטות אחרות של רפואה אלטרנטיבית. כמו אחיה, וסטאובר חונכה בחינוך ביתי. לפי ספר הזיכרונות שלה, השכלתה הייתה אקראית. אח מבוגר לימד אותה לקרוא והיא למדה את כתבי הקודש של המורמונים, הכנסייה אליה השתייכה משפחתה. עם זאת, היא מעולם לא נכחה בהרצאה, כתבה חיבור או נכחה בבחינה, ובביתה היו רק מעט ספרי לימוד, ובעזרתם לימדה את עצמה. כנערה, וסטאובר רכשה ספרי לימוד ולמדה באופן עצמאי כדי לעבור את בחינת הקולג'ים (אנ'). היא הצליחה להתקבל לאוניברסיטת בריגהאם יאנג. לאחר שנה ראשונה קשה, בה נאבקה על מנת להסתגל לאקדמיה ולחברת המיינסטרים, השתפרו הישגיה של וסטאובר. היא המשיכה וסיימה את לימודיה בהצטיינות בשנת 2008. לאחר מכן השלימה תואר שני בטריניטי קולג' (קיימברידג') באוניברסיטת קיימברידג' בזכות מלגת גייטס והייתה עמיתה אורחת באוניברסיטת הרווארד בשנת 2010. היא חזרה לטריניטי קולג' בקיימברידג' ושם השלימה דוקטורט בהיסטוריה אינטלקטואלית בשנת 2014. בשנת 2009, כסטודנטית לתואר שני בקיימברידג', אמרה וסטאובר להוריה שבמשך שנים רבות (מגיל 15) עברה התעללות פיזית ונפשית בידי אח גדול. הוריה הגיבו בהכחשת האלימות וטענו כי וסטאובר הייתה תחת השפעת השטן. הניכור ממשפחתה ודרכה הלא שגרתית להשכלה אקדמית הם נושאי ספר הזיכרונות שלה משנת 2018, "משכילה" (Educated). בשנת 2018 פרסמה הוצאת פינגווין רנדום האוס את "משכילה" (Educated) של וסטאובר, סיפור מאבקה ליישב את רצונה בחינוך ובאוטונומיה עם האידאולוגיה המורמונית הנוקשה של משפחתה וחייה המבודדים. סיפור ההתבגרות זינק עם פרסומו למקום הראשון ברשימת רבי המכר של הניו יורק טיימס וסוקר באופן חיובי על ידי העיתון של ניו יורק טיימס, The Atlantic, USA Today, ווג והאקונומיסט, בין היתר. באוגוסט 2018 כלל נשיא ארצות הברית לשעבר ברק אובמה את "משכילה" ברשימת קריאת הקיץ השנתית שלו, וכינה אותה "ראויה לציון". בדצמבר ציינה אמזון את "משכילה" בתור "הספר הטוב ביותר לשנת 2018", וביל גייטס כלל ספר זה ברשימת ספרי השנה האהובים עליו. נכון לפברואר 2019, "משכילה" שהה למעלה משנה ברשימת רבי המכר של הניו יורק טיימס והתקבל לתרגום בהוצאות ספרים שונות בלמעלה מ-30 שפות. ספר זה היה פופולרי בספריות יוטה - המדינה בה נמצא ציבור המורמונים הגדול ביותר בארצות הברית - והיה בעל רשימת ההמתנה הארוכה ביותר בספריה הציבורית בסולט לייק סיטי בפברואר 2019. ספר השנה של איגוד מוכרי הספרים האמריקני (אנ') בין המועמדים הסופיים לפרס ג'ון לאונרד מחוג מבקרי הספרים הלאומי (אנ') בין המועמדים הסופיים לפרס האוטוביוגרפיה ממעגל מבקרי הספרים הלאומי בין המועמדים הסופיים לפרס לוס אנג'לס טיימס בקטגוריית הביוגרפיה בין המועמדים הסופיים לפרס ז'אן שטיין של PEN / אמריקה (אנ') בין המועמדים הסופיים לפרס האודיו לשנת הספרים האמריקאית של מוכרי ספרים בין המועמדים הסופיים לפרס תגלית הסופרים של בארנס אנד נובל אחד מעשרת הספרים הטובים של ניו יורק טיימס לשנת 2018 בין המועמדים הסופיים למדליית המצוינות של קרנגי זוכה פרס Goodreads Choice for בקטגוריית האוטוביוגרפיה זוכה פרס אודי (אנ') בתחום הספרות / זיכרונות אוטוביוגרפיים פרס אלכס של איגוד הספריות האמריקני זכה לתואר "Amazing Audiobook for Young Adults" (ספר מומלץ למתבגרים) מאת איגוד הספריות האמריקני הבחירה של עורכי אמזון לספר הטוב ביותר של 2018 נבחר על ידי אפל כספר הזכרונות הטוב ביותר לשנת 2018. וסטאובר נבחרה על ידי מגזין Time כאחד ממאה האנשים המשפיעים ביותר ב-2019. אחד הספרים הטובים של השנה - בחירת הוושינגטון פוסט, מגזין אופרה, טיים, NPR, בוקר טוב אמריקה, סן פרנסיסקו כרוניקל, הגרדיאן, האקונומיסט, פייננשל טיימס, ניו יורק פוסט, "סקים", בלומברג וספריית העיר ניו יורק. וסטאובר נבחרה כדוברת מובילה בתוכנית האמנויות וההרצאות של סיאטל, 2019. מדיה וקבצים בנושא טארה וסטאובר בוויקישיתוף אתר האינטרנט הרשמי של טארה וסטאובר (באנגלית) טארה וסטאובר, ברשת החברתית פייסבוק טארה וסטאובר, ברשת החברתית אקס (טוויטר) טארה וסטאובר, ברשת החברתית Goodreads הופעה ב-C-SPAN הספר: משכילה" באתר האינטרנט של הוצאת שוקן Whitworth, Damian (17 בפברואר 2018). "Review: Educated by Tara Westover — from the Mormon boondocks to a Cambridge PhD". The Times. {{cite news}}: (עזרה) "The 10 Best Books of 2018". The New York Times (באנגלית אמריקאית). 2018-12-05. ISSN 0362-4331. נבדק ב-2019-01-08. "Tara Westover: The 100 Most Influential People of 2019". TIME (באנגלית אמריקאית). נבדק ב-2019-04-18. Bureau, U. S. Census. "American FactFinder - Community Facts". factfinder.census.gov (באנגלית). אורכב מ-המקור ב-2017-09-14. נבדק ב-2019-04-03. Educated by Tara Westover | PenguinRandomHouse.com. Cryer, Dan (23 בפברואר 2018). "'Educated' review: Tara Westover's memoir of a childhood with religious extremists, and finding her own voice (book review)". Newsday. נבדק ב-24 בפברואר 2018. {{cite news}}: (עזרה) Davies, Review by Helen (2018-02-04). "Book review: Educated by Tara Westover". ISSN 0140-0460. נבדק ב-2018-03-19. Ciabattari, Jane. "Ten books to read in February". נבדק ב-2018-03-19. "The 50 most anticipated books of 2018". EW.com. 2017-12-26. נבדק ב-2018-03-19. MacGillis, Alec (2018-03-01). "She Didn't Own a Birth Certificate or Go to School. Yet She Went On to Earn a Ph.D." The New York Times. ISSN 0362-4331. נבדק ב-2018-03-19. Jordan, Tina (2018-03-02). "Spinning a Brutal Off-the-Grid Childhood into a Gripping Memoir". The New York Times. ISSN 0362-4331. נבדק ב-2018-03-19. Hurlburt, Ann (במרץ 2018). "Educated Is a Brutal, One-of-a-Kind Memoir (book review)". The Atlantic. נבדק ב-24 בפברואר 2018. {{cite news}}: (עזרה) "In 'Educated,' the inspiring story of an isolated young woman determined to learn". USA TODAY. נבדק ב-2018-11-29. "Tara Westover on Turning Her Off-the-Grid Life Into a Remarkable Memoir". Vogue. נבדק ב-2018-11-29. "Tara Westover's Educated Is Already Being Hailed as the "Next Hillbilly Elegy"". Vogue. נבדק ב-2018-11-29. "A riveting memoir of a brutal upbringing (book review)". The Economist. 15 בפברואר 2018. נבדק ב-24 בפברואר 2018. {{cite news}}: (עזרה) Cummings, William (20 באוגוסט 2018). "'Factfulness' and 'Educated' among the titles on Obama's summer reading list". USA Today. נבדק ב-28 באוגוסט 2018. {{cite news}}: (עזרה) "Perspective | Barack Obama's summer reading list is everything we need right now". Washington Post. נבדק ב-2018-11-29. "The Best Books of 2018". www.amazon.com. נבדק ב-2019-01-08. Gates, Bill. "Educated is even better than you've heard". gatesnotes.com. נבדק ב-2019-01-08. "Hardcover Nonfiction Books - Best Sellers - The New York Times". נבדק ב-2018-11-29. "Book — Tara Westover". Tara Westover. נבדק ב-2018-11-29. Baker, Camille (2019-01-29). "Still on the library waitlist for Tara Westover's 'Educated'? Here's why". DeseretNews.com (באנגלית). נבדק ב-2019-02-04. Seattle Arts & Lectures \ Tara Westover, Seattle Arts & Lectures (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טארה וסטאובר".